
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 8C/19/2025 3825201683 01. 10. 2026 JUDr. Tomáš Rudáš ECLI:SK:OSPD:2026:3825201683.8
Uznesenie Okresný súd Prievidza samosudcom JUDr. Tomášom Rudášom v právnej veci žalobcu: A. B., nar. XX.XX.XXXX, B. XXX/XX, C. právne zast.: JUDr. Lucia Sklenárová, advokátka, IČO: 45 018 715, SNP 94, Žiar nad Hronom, proti žalovanému: D. E. F., nar. XX.XX.XXXX, G. G. XXX, XXX XX G. G., zast. ADVOKÁT KORENČIAK s.r.o., IČO: 57 824 401, B. XXX/XX, G. H. I., o zaplatenie 622,55 eur s prísl., takto rozhodol: I. Súd schvaľuje zmier v nasledovnom znení: Žalovaná je povinná zaplatiť žalobcovi 208,50 eur v lehote do 10 dní od právoplatnosti zmieru na č.ú. E. XXXXXXXXXXXXXXXXXXXXXX. Žalovaná uzatvorením tohto súdneho zmieru uplatnený nárok neuznáva, avšak z dôvodu hospodárnosti konania uzatvorila tento zmier. Žalobca uzatvorením tohto súdneho zmieru trvá na dôvodnosti uplatneného celého nároku a uzatvára tento zmier len z dôvodu hospodárnosti konania. Každá zo strán si znáša trovy konania samostatne. odôvodnenie: 1. Žalobca sa žalobou doručenou tunajšiemu súdu dňa 07.04.2025 domáhal voči žalovanej zaplatenia 622,50 eur s prísl. 2. Pred začatím pojednávania dňa 01.10.2026 strany navrhli znenie zmieru, na ktorom sa dohodli pred začatím pojednávania. 3. Podľa § 148 Civilného sporového poriadku (1) Žalobca a žalovaný môžu uzavrieť zmier. O uzavretie zmieru sa má súd vždy pokúsiť. (2)Súd rozhodne o tom, či uzavretý zmier schvaľuje; neschváli ho, ak je v rozpore so všeobecne záväznými právnymi predpismi. 4. Nakoľko medzi stranami uzavretý zmier nie je v rozpore so všeobecne záväznými právnymi predpismi, súd ho podľa § 148 ods. 2 Civilného sporového poriadku schválil. 5. V zmysle § 14 ods. 4 zákona č. 71/1992 Zb. o súdnych poplatkoch a o poplatku za výpis z registra trestov, o žalobcom požadovanom vrátení súdneho poplatku zo žaloby po právoplatnosti tohto uznesenia rozhodne vyšší súdny úradník.
Poučenie: Proti tomuto uzneseniu, ktorým súd rozhodol o schválení zmieru, odvolanie nie je prípustné. Ak povinný dobrovoľne nesplní, čo mu ukladá vykonateľné rozhodnutie, môže oprávnený podať návrh na vykonanie exekúcie podľa osobitného zákona.

Zdroj: KAUZIS.SK – https://www.kauzis.sk/judikatura/r/ECLI:SK:OSPD:2026:3825201683.8 (dáta aktuálne k 8. 11. 2026). Záväzné je znenie zverejnené súdom.




